ESA-tiimin kokousmuistio 16.3.2023

Aika: 16.3. klo 9-11

Paikka: Teams

Paikalla: Riitta Aromäki
Juliaana Grahn
Mervi Hietanen
Jaana Jäntti

Iina Lehtiniemi
Liina Mustonen-Luumi
Ville-Pekka Nummi
Heidi Ollikainen

Heidi Pehkonen
Elina Pahlsten

Maria Rissanen
Ismo Santala

1. AkePiken henkilöstömuutokset

Juliaana Grahn aloitti AkePiken koordinaattorina 1.3.2023 ja Mervi Hietanen projektisuunnittelijana 1.3.2023.

Juliaana ja Mervi kävivät läpi AkePiken toimintatavoitetta, vuosikelloa ja tulevia suunnitelmia akepike.fi-verkkosivustolta löytyvän vuosikellon ja julkaistujen koulutusartikkelien osalta sekä AkePiken tiimeihin liittyvää selkeyttämistyötä.

2. Kuulumiset

Heidi O / Metson kotipalvelut:
Uusi esihenkilö, Merita Ronkainen, aloittanut juuri, ja organisaatiomuutoksen myötä aloitettu hakeutuvina palveluina, jossa on mukana kotipalvelu, kirjastoautot ja kirjasarjapalvelut. Uuden yksikön kehittäminen nyt merkittävin asia tänä keväänä. Esittelyitä on ollut paljon, mm. eläkeläisten kerhoissa, kiinnostusta herännyt kotipalveluita ja kirjaston palveluita kohtaan. Mietittävä linjan vetoa, kuinka paljon esittelyitä voidaan käydä pitämässä, sillä työaika on rajallista. Myös kirjavinkkaus on nyt nosteessa. Vinkkinä kollegoille, kannattaa tutustua Pirkanmaan alueellinen hyvinvointisuunnitelmaan (<https://drive.google.com/file/d/1-KuSGQBIGB1z4twy61g9rPqgXhYGEk0r/view>). Hakeutuvista palveluista on lähdössä kaksi henkilöä syksyllä Iflaan, kulttuurihyvinvointi edellä!

Ville-Pekka / Tampere, Metson asiakaspalvelu:
Organisaatiomuutoksen myötä Ville-Pekka siirtyi Metson asiakaspalvelun palvelupäälliköksi, ja aloitti Kirjastoseuran ESKO-tiimin puheenjohtajana. Turussa tulossa 4.-5.5. koulutus kirjastojen seniorityöhön ja kulttuurihyvinvointiin liittyen (<https://suomenkirjastoseura.fi/tapahtuma/taytta-kultaa-koulutuspaivat-turussa/> ). Koulutuksen viimeistely vielä työn alla, loppurutistus meneillään, verkostoituminen iso prioriteetti. ESKO-työryhmä on vaihtunut miltei kokonaan vuoden vaihteessa, koulutus suunniteltu loppuun vanhalta pohjalta. Kannattaa osallistua koulutukseen! Työryhmän jatkosta ei vielä ole puhuttu, mutta tähän palataan koulutuspäivien jälkeen. Jatkossa todennäköisesti muitakin teemoja kuin seniorityö, tarkoitus kuitenkin pitää se yhtenä keskeisenä teemana.

Riitta / Tampere, Metso:
Suomen kielen opiskelijaryhmien kanssa on ollut haasteita, useampi TAKK:in ryhmä ilmoitti todella lyhyellä varoajalla tulevansa yhtä aikaan ja päädyttiin tilanteeseen, jossa piti tehdä 40 asiakkaalle uudet kirjastokortit. Tämän vuoksi TAKK:in henkilökunnan kanssa yhteistyöpalaveri, jotta yhteistyö saadaan jatkossa sujumaan paremmin. Palveluja perheille -tilaisuus oli edellisenä päivänä. Palveluja perheille on konsepti, jossa maahanmuuttajayhteisön ja kaupungin eri lapsiperheiden palveluiden kesken sovitaan aika palveluiden esittelyä varten, tapahtuma itsessään oli tällä kerralla Naistarilla. Piti olla tulkkaus, mutta tulkki ei ilmestynytkään paikalle, joten suomella pärjättiin. Edellisellä viikolla Riitta tapasi Helsingin kaupunginkirjastosta Nahla Hevadin, joka on mukana Kulttuurit ja kirjastot -hankkeessa, hankkeessa kartoitettu sosiaalista saavutettavuutta erilaisissa vähemmistöryhmissä, joiden äidinkieli ei ole suomi. Lähes kaikki hanketta varten haastatellut kokivat, että kirjaston sosiaalisessa saavutettavuudessa on ongelmia, moni koki, että kirjasto on todella näkymätön kaupunkitilassa (vrt. kaupoilla näyteikkunoita ja mainoksia). Puhuttiin myös siitä, että uskonnollinen vakaumus voi myös tehdä kirjastossa asioinnista haasteellista, esim. kaupungilla ei ole muslimeille tilaa, jossa järjestää rukoushetki. Myös sanojen ja symbolien kulttuurinen merkitys myös puhutti, esim. SPR:n punainen risti -tunnus, joka saatetaan yhdistää nimenomaan kristinuskoon liittyväksi (islamin uskoisissa maissa SPR:n tunnus on kuun sirppi). Esille nousi myös se, että omat etuoikeudet on todella tärkeää tiedostaa, kun ollaan tekemisissä vähemmistöjen kanssa, ja että parhaat opasteet olisivat visuaalisia.

Heidi P / Kangasala:
Nettiklinikka on pyörinyt aktiivisena viikoittain ja väki löytänyt todella hyvin perille, on ollut hyvin mukava huomata tämä muutos – toiminnan muuttaminen viikoittaiseksi selkeästi auttanut asiaa. Seniorsurffin kautta järjestetään nykyään valtakunnallista etäohjausta (<https://seniorsurf.fi/tiedote-yhden-luukun-palvelu-seniorien-digitaitojen-tueksi-seniorsurfin-etaopastus/> ). Vierailupyyntöjä vanhainkoteihin on myös sadellut, Heidi pääsee vanhainkoti-turneelle! Kaupungin uudet kulttuuriohjaajat ovat osanneet hyvin huomioida kirjastot ja kutsuvat käymään.

Iina / Valkeakoski:
Nuoria Celia-asiakkaita tullut viime aikoina lisää, selkeästi koulut ovat aktivoituneet tässä asiassa. Valkeakosken Ammattiopisto ja it-tukiopiskelijat yhteistyössä, DigiApu toimii joka maanantai, ja osallistujia on ollut todella mukavasti ja jatkoa tälle yhteistyölle on toivottu. Osa työntekijöistä pääsi tutustumaan kirjastoautotyöhön kirjastoauton työntekijän lomaillessa, kuskilla ei ollut kirjastoalan pätevyyttä. Tuli selväksi, että kirjastoautot ovat todella tärkeä palvelu etenkin syrjemmillä seuduilla. Rasismin vastainen viikko tarkoitus nostaa esille aiempaa isommin.

Elina / Äänekoski:
Aika pienimuotoisia esa-asioita meneillään tällä hetkellä. Digiopastukset ovat tällä hetkellä jäähyllä, vertaistukiohjaaja oli hankkeen myötä mukana, mutta hanke loppui ja nyt täytyy miettiä, kuinka hankkeessa aloiteltua toimintaa pystytään jatkossa järjestämään. Asiakkaat kaipaavat kyllä digiopastuksia ja kyselevät niiden perään. Ulko-ovia remontoitu, uloimmat ulko-ovet ovat nyt esteettömät, mutta tuulikaapin sisemmät ovet eivät ole esteettömät. Jännitetään, milloin saadaan oviremonttia eteenpäin. Työ- ja päiväkeskus Mintakelle tulossa kirjavinkkauksia, yksi satutunti-tyylinen kirjavinkkaus pidetty. Kyselty myös tet-tyylisen harjoittelun järjestämistä Mintaken asiakkaille.

Jaana / Jyväskylän pääkirjasto:

Pääkirjastolle tulossa Valteri-koulusta opiskelija tutustumaan kirjaston töihin avustajansa kanssa. Suunnitelmissa, että tämä opiskelija voisi arvioida kirjaston palveluiden saavutettavuutta. Näkövammaiselta asiakkaalta oli tullut toive lukutelevision hankkimisesta, asia selvittelyssä. Pääkirjastolla tullaan pitämään poistumisharjoitus, hyvä tilaisuus pohtia esteettömyysasioita lisää näihin aiheisiin liittyen.

Ismo / Tampere, Metso:
Näkövammaisten ryhmille esitelty kirjaston palveluita Mummon kammarissa Hämeenkadulla. Edellisellä viikolla oli palaveri Celian ja yhteyshenkilöiden kanssa, luvassa PIKI-alueen katsaus ja käytännön vinkeistä keskustelua, pohdinnassa kirjastojen ja kaupunkien / kuntien erilaiset Celia-käytännöt. Toukokuussa luvassa matka Tarttoon, jossa on Operaatio Pirkanmaan kulttuuriresidenssi, matkan aikana on tarkoitus tutustua paikallisen kirjaston palveluihin esteettömyys- ja saavutettavuusnäkökulmasta.

Liina / Jyväskylä, Keljonkangas & Säynätsalo:
Säynätsalon kirjaston remontti on meneillään, joka on vienyt suuren osan työajasta. Digiopastukset Ikääntyvien yliopiston kanssa pyörivät, Liina kävi pitämässä Celia-esittelyn, jota oli toivottu ja oli selkeästi myös hyvin kiinnostava aihe osallistujille. Pohdinnassa, miten Celia-rekisteröintiä voisi helpottaa ja miten tuoda Celiaa tutummaksi uusille työntekijöille. Kirjastopalveluiden johtoryhmä teki muutokset tyhy-päiväkäytäntöihin, jolloin kaikki kirjastot pistetään kahdesti vuodessa kiinni ja voidaan pitää koko henkilökunnalle koulutuksia.

Maria / Tampere, Sampola:
Uusi palvelupäällikkö Sylvia Stavén aloitti Tampereen eteläisellä alueella (johon kuuluu Sampolan, Koivistonkylän, Härmälän, Nekalan ja Peltolammin kirjastot) 6.2.2023, ja Maria siirtyi hoitamaan varaesihenkilön sijaisuutta. Perehdyttämisen tuoksinnassa ei ole ollut paljoa aika esa-asioille, eikä niitä juoksevina ole nyt kovinkaan paljoa tullutkaan vastaan. Sampolan kirjastoon suunnitellaan parhaillaan remonttia, jossa on tarkoitus parantaa muun muassa lastenosaston, tietotorin ja Tekomon esteettömyyttä. Remontti on vasta suunnitteluasteella.

3. Seuraavia tapahtumia

Käytiin läpi 18.4. pidettävän Esa-tiimin ideat ja vinkit -koulutuksen sisältö. Jaana, Riitta ja Maria puhuvat omista osaamisalueistaan käytännön lähtöisesti, ja Ismo hoitaa chattia.

AkePike toteuttamassa Kortepohjan tai Keljonkankaan kirjastoon oppimismatkan, jonka yhteydessä esa-tiimikin voisi tavata kasvotusten. Pistetään asia pohdintaan, Juliaana tiedottaa asiasta lähempänä!

4. Seuraava kokous

ke 10.5. klo 9-11